Umar Shaikh var en av Timurs fire sønner, og hans mor var konkubinen Tolun Agha. Det er uklart om han var eldste sønn eller om hans bror Jahangir Mirza var eldre. De viktigste kildene er noe selvmotsigende. Spørsmålet er av relativt liten betydning ettersom den gjeldende arveretten blant timuridene favoriserte mannlig avkom uten hensyn til aldersrekkefølge. Jahangir døde dessuten allerede i 1376.